
A mentőkutyák kiképzése, lehetséges alkalmazásuk a katasztrófavédelemben

A mentőkutyák alkalmazása, kiképzése összetett és bonyolult folyamat, amely nem nélkülözheti azokat a tudományos eredményeket, amelyek integritásával a katasztrófák következményeinek veszteségei csökkenthetőek. A dolgozat vizsgálja a kutyák etológiai, kinológiai és a szocializációs jellemzőit, továbbá rövid történelmi áttekintést is vázol a faj domesztikációjára és szocializációjára vonatkozóan.   A dolgozat önálló fejezete videófelvételen rögzített regisztrált kísérlet keretében igyekszik alátámasztani azon hipotézist, amely szerint az elhunyt személyre ösztönszerű reagálás történik, eredményeként rögzítve, hogy a kapott információk értelmezése a kutya és a vezetője közötti minőségi bipoláris kapcsolaton alapszik.
A dolgozat bemutatja a mentőkutyás ágazatokat, valamint az egyes alkalmazott kutyafajták fajtulajdonságait, kiképzési specifikációit. A dolgozat betekintést nyújt a személykereső kutyák igénybevételének és alkalmazásának lehetséges szabályaiba. A dolgozat kitér az Országos Rendőr-főkapitányság szolgálati kutyáira vonatkozó szabályzatának lehetséges alkalmazhatóságára a katasztrófavédelem rendszerén belüli esetlegesen rendszeresítésre kerülő mentőkutyás ágazatra. Bemutatásra kerül, hogyan épül fel a mentőkutyás ágazat a HUNOR hivatásos és HUSZÁR önkéntes speciális mentőszervezetekben.



